9. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε 751 της 22 Ιαν. /21 Φεβρ. 1979 (ΦΕΚ Β΄ 173) Περί καθορισμού των δικαιολογητικών που υποβάλλονται από τους υποχρέους με την ετήσια δήλωση φορολογίας εισοδήματος φυσικών προσώπων, για την εφαρμογή των διατάξεων της παρ. 2 του αρθρ. 14 του Νόμ. 820/1978. Έχοντας υπόψη: 1.Τη διάταξη της παρ. 4 του άρθρ. 14 του Νόμ. 820/1978 «περί λήψεως μέτρων δια την περιστολήν της φοροδιαφυγής και άλλων τινων συναφών διατάξεων» (ΦΕΚ 174/1978 Τεύχος Πρώτο). 2.Τις διατάξεις της παρ. 2 του άρθρ. 75 του Ν.Δ. 3323/1955 «περί φορολογίας του εισοδήματος», ως ισχύουν, αποφασίζουμε τα ακόλουθα: 1.Για την εφαρμογή της διατάξεως της παρ. 2 του άρθρ. 14 του Νόμ. 820/1978, υποβάλλονται από τους υποχρέους, μαζί με την ετήσια δήλωση φορολογίας εισοδήματος φυσικών προσώπων, τα εξής δικαιολογητικά. (Αντί για τη σελ. 196,19) Σελ. 196,19(α) Τεύχος 727 - Σελ. 69 27.Β.ζ.8-9 Μέτρα κατά της Φοροδιαφυγής Α.Για τα εισοδήματα, τα οποία απαλλάσσονται από το φόρο ή φορολογούνται με ειδικό τρόπο, βάσει των ισχυουσών διατάξεων: Βεβαιώσεις των επιχειρήσεων εν γένει ή των αρμοδίων Υπηρεσιών από τις οποίες προκύπτει το ποσό του καθαρού εισοδήματος που καταβλήθηκε στο δικαιούχο, το οποίο απαλλάσσεται του φόρου ή φορολογείται με ειδικό τρόπο βάσει των κειμένων διατάξεων. Β.Για τα χρηματικά ποσά που δε θεωρούνται εισόδημα βάσει των διατάξεων που ισχύουν: Βεβαιώσεις των επιχειρήσεων εν γένει ή των αρμόδιων Υπηρεσιών από τις οποίες προκύπτουν τα ποσά των καθαρών αποδοχών των δικαιούχων, τα οποία βάσει των κειμένων διατάξεων δε θεωρούνται εισόδημα. Γ.Για τα χρηματικά ποσά που προέρχονται από την πώληση περιουσιακών στοιχείων: α)Κυρωμένο αντίγραφο του συμβολαίου ή προσυμφώνου από τα οποία προκύπτουν τα χρηματικά ποσά που απέκτησε ο δικαιούχος κατά το χρόνο της πωλήσεως του ακινήτου ή κινητού πράγματος ή βεβαίωση του συμβολαιογράφου από την οποία να προκύπτουν τα ανωτέρω στοιχεία. β)Θεωρημένη απόδειξη αγοράς κινητού πράγματος από επιτηδευματία, η οποία εκδίδεται κατά τις διατάξεις του Κώδικα Φορολογικών Στοιχείων, από την οποία αποδεικνύεται η είσπραξη χρηματικών ποσών από την πώληση κινητών πραγμάτων του δικαιούχου. Δ.Για τα χρηματικά ποσά από την εισαγωγή συναλλάγματος το οποίο δεν είναι υποχρεωτικά εκχωρητέο στην Τράπεζα της Ελλάδος: Βεβαίωση της αρμόδιας Τράπεζας ή του ΕΛΤΑ, μέσω των οποίων έχει εισαχθεί από το δικαιούχο συνάλλαγμα στην Ελλάδα το οποίο δεν είναι υποχρεωτικά εκχωρητέο στην Τράπεζα της Ελλάδος. Ε.Για τα χρηματικά ποσά από δάνεια που έχει συνάψει ο φορολογούμενος: Συμβολαιογραφικό έγγραφο ή ιδιωτικό έγγραφο με βέβαιη χρονολογία, από το οποίο αποδεικνύεται η σύναψη δανείου από το δικαιούχο ως και τα χρηματικά ποσά που έλαβε αυτός. Αν η σύναψη του δανείου προκύπτει από λογιστικά βιβλία, το ποσό του ληφθέντος δανείου κάθε χρόνο θα προκύπτει από βεβαίωση της επιχειρήσεως, η οποία χορήγησε το δάνειο. ΣΤ.Για τα χρηματικά ποσά από δωρεές προς το φορολογούμενο: Σελ. 196,20(α) Τεύχος 727 - Σελ. 70 Πιστοποιητικό του αρμόδιου Οικονομικού Εφόρου για τη δωρεά χρηματικών ποσών προς το δικαιούχο, η οποία φορολογήθηκε βάσει των ισχυουσών διατάξεων. 2.Τα ως άνω έγγραφα εκδίδονται ατελώς. 3.Σε περίπτωση υποβολής ανακριβούς βεβαιώσεως ή πιστοποιητικού, από τα ανωτέρω προβλεπόμενα, επιβάλλονται σε βάρος αυτών που τα εξέδωσαν οι κυρώσεις που προβλέπονται από τις διατάξεις του άρθρ. 37 του Νόμ. 820/1978. Μέτρα κατά της Φοροδιαφυγής 27.Β.ζ.9 